CELEX: 32017Y0728(01)
Language: hu
Date: 2017-07-18 00:00:00
Title: Az Európai Bankhatóság határozata az annak megerősítéséről szóló EBH-határozat módosításáról, hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől (2016/C 266/05)

28.7.2017   
            
            
               HU
            
            
               Az Európai Unió Hivatalos Lapja
            
            
               C 244/3
            
         Az Európai Bankhatóság határozata az annak megerősítéséről szóló EBH-határozat módosításáról, hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől (2016/C 266/05)
   (2017/C 244/03)
   AZ EURÓPAI BANKHATÓSÁG FELÜGYELŐTANÁCSA
   tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendeletre (1) (a továbbiakban: „EBH-rendelet” és „EBH”),
   tekintettel az 575/2013/EU rendelet (2) 138. cikkére,
   MIVEL:
   
               (1)
            
            
               Az 575/2013/EU rendelet 138. cikke megengedi a külső hitelminősítő intézetek (a továbbiakban: „KHMI-k”) megbízás nélküli hitelminősítéseinek annak érdekében történő igénybevételét, hogy a tőkekövetelmények számításához meghatározzák az eszközökhöz és mérlegen kívüli tételekhez rendelendő kockázati súlyokat, feltéve, hogy az EBH megerősítette, hogy az adott KHMI megbízás nélküli hitelminősítésének minősége nem tér el a KHMI megbízáson alapuló hitelminősítéseinek minőségétől. Ugyanezen cikk szerint az EBH-nak meg kell tagadnia vagy vissza kell vonnia a megerősítést különösen abban az esetben, ha a KHMI egy megbízás nélküli hitelminősítést arra használt fel, hogy a minősített szervezetre nyomást gyakorolva elérje, hogy az hitelminősítést vagy más szolgáltatásokat rendeljen meg. Ebből kifolyólag 2016. július 22-én közzétették az annak megerősítéséről szóló, 2016/C 266/05. számú EBH-határozatot (3), hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől.
            
         
               (2)
            
            
               A 2016/C 266/05. számú EBH-határozat közzététele óta új KHMI-ket vettek nyilvántartásba vagy hitelesítettek, amelyek tekintetében szintén el kell végezni az 575/2013/EU rendelet 138. cikkében említett értékelést. Továbbá egy KHMI, amely a 2016/C 266/05. számú határozat kiadásakor már szerepelt a nyilvántartásban, a megbízás nélküli hitelminősítésről szóló említett rendelet elfogadása után kezdett megbízás nélküli hitelminősítéseket kiadni. Végezetül, a 2016/C 266/05. számú határozat kiadása óta visszavonták a Feri EuroRating Services AG KHMI (4) hitelminősítő intézetként való nyilvántartásba vételét, mivel már nem felel meg a KHMI-k 575/2013/EU rendelet 4. cikke (1) bekezdése 98. pontjában említett fogalommeghatározásának. A fenti fejlemények miatt az újonnan nyilvántartásba vett vagy hitelesített KHMI-k, valamint a megbízás nélküli hitelminősítéseket újonnan felkínáló egy KHMI tekintetében is el kell végezni az 575/2013/EU rendelet 138. cikkében említett értékelést, és törölni kell az azon szervre való hivatkozásokat, amely a 2016/C 266/05. számú határozat kiadása óta már nem minősül KHMI-nek.
            
         
               (3)
            
            
               Az érintett KHMI-ket értesítették az EBH e határozat elfogadására irányuló szándékáról, és lehetőséget kaptak, hogy kifejtsék az azzal kapcsolatos álláspontjukat.
            
         
               (4)
            
            
               A 2016/C 266/05. számú határozatot ennek megfelelően módosítani kell.
            
         A KÖVETKEZŐKÉPPEN HATÁROZOTT:
   1. cikk
   Az Európai Bankhatóság 2016/C 266/05. számú határozata a következőképpen módosul:
   
               (1)
            
            
               A mellékletben szereplő felsorolás a következő KHMI-kkel egészül ki:
               
                           —
                        
                        
                           
                              Creditreform Rating AG
                           
                        
                     
                           —
                        
                        
                           
                              Egan-Jones Ratings Co.
                           
                        
                     
                           —
                        
                        
                           
                              HR Ratings de México, S.A. de C.V.
                           
                        
                     
                           —
                        
                        
                           
                              INC Rating Sp. z o.o.
                           
                        
                     
                           —
                        
                        
                           
                              modeFinance S.r.l.
                           
                        
                     
                           —
                        
                        
                           
                              Rating-Agentur Expert RA GmbH
                           
                        
                     
         
               (2)
            
            
               A mellékletben szereplő felsorolásból törölni kell a következő KHMI-t:
               
                            
                        
                        
                           
                              FERI EuroRating Services AG.
                           
                        
                     
         2. cikk
   E határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Londonban, 2017. július 18-án.
      
         
            a felügyelőtanács részéről
         
         Andrea ENRIA
         
            elnök
         
      
   
   
      (1)  HL L 331., 2010.12.15., 12. o.
   
   
      (2)  Az Európai Parlament és a Tanács 2013. június 26-i 575/2013/EU rendelete a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).
   
      (3)  HL C 266., 2016.7.22., 4. o.
   
   
      (4)  A 2017. március 29-i ESMA71-99-376 sajtóközlemény.